**ADATKEZELÉSI SZABÁLYZAT**

Az adatkezelés a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016. április 27-i (EU) 2016/679 európai parlamenti és tanácsi rendelet (a továbbiakban: GDPR) 6. cikk (1) bekezdés a) pontja szerint a Pályázó, valamint – adott esetben – a Pályaműben megjelenő más természetes személy hozzájárulásán, illetőleg felhasználási szerződés megkötése esetén a GDPR 6. cikk (1) bekezdés b) pontján alapszik.

1. A pályázó (a továbbiakban: Pályázó) a mentoregyesulet.hu oldalon (a továbbiakban: Honlap) történő regisztrációval nyilatkozik, hogy az alábbiakat megismerte, értelmezést követően tudomásul veszi, és magára nézve tartalmát kötelezőként elfogadja, a lentiekben foglaltakkal egyetért, azokat nem vitatja. Pályázó a nyilatkozatát a Honlapon az Általános Szerződési Feltételek elfogadásával tanúsítja.

2. A Pályázó a Honlapon történő regisztrációval kifejezetten, önkéntes hozzájárulását adja

ahhoz, hogy az általa megadott személyes adatokat (név, cím, e-mail-cím, telefonszám) a

Mentor Közéleti, Kulturális és Sport Egyesület (a továbbiakban: Szervező, valamint Adatkezelő) a fotópályázat (a továbbiakban: Pályázat) lebonyolítása (úgy mint Pályázatra történő regisztráció, a Pályázó azonosítása, a többszörös jogosulatlan regisztrációk kiszűrése), valamint kapcsolatfelvétel és kapcsolattartás céljából kezelje. A Pályázó Honlapon tett külön kifejezett nyilatkozatával történő hozzájárulása esetén a Szervező a Pályázat lezárását követően a Pályázó személyes adatait a jövőbeni pályázatok kiírására történő felhívás, továbbá a Pályázó pályaművével (a továbbiakban: Pályamű) kapcsolatos egyéb ajánlatok, megkeresések továbbítása céljából visszavonásig kezeli. A Szervező a Pályázó személyes adatait a Pályázó önkéntes hozzájárulása alapján kezeli. A hozzájárulás bármikor visszavonható. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

3. Azzal, hogy a Pályázó a Honlapon regisztrál:

a) feltétel nélküli, kifejezett hozzájárulását adja ahhoz, hogy nevét Pályaműve mellett a

Pályázat teljes időtartama alatt, illetve eredményhirdetéskor kommunikálják; továbbá nevét,

címét, telefonszámát, e-mail címét a Szervező a 2. pontban meghatározott célból a GDPR 6.cikk (1) bekezdésének a) pontja szerint és az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseinek megfelelően kezelje;

b) kifejezetten hozzájárul ahhoz, hogy a Pályázat lebonyolítása során, azzal összefüggésben róla kép-, hang- és filmfelvétel készüljön, egyben kifejezetten hozzájárul ahhoz, hogy ezen felvételek akár teljes egésze, akár egyes részletei később a Szervező által idő- és alkalombeli korlátozás és külön díjazás nélkül, társadalmi célú reklám vagy tájékoztatás céljából felhasználásra kerüljenek;

c) feltétel nélkül beleegyezik abba, hogy személyes adatait a Szervező a Pályázat lebonyolítása során, illetve adónyilvántartási kötelezettségének teljesítése során felhasználja;

d) kijelenti, hogy a regisztráció alkalmával, valamint a Pályázat későbbi szakaszában általa a

Szervező rendelkezésére bocsátott személyes adatai a valóságnak megfelelnek, továbbá

kötelezettséget vállal arra, hogy személyes adatai változása esetén Szervezőt ezen

változásokról haladéktalanul értesíti.

4. Az adatkezelés jogalapja

a) A GDPR 6. cikk (1) bekezdés a) pontja szerint a Pályázó (törvényes képviselője), valamint

– adott esetben – a Pályaműben megjelenő más természetes személy hozzájárulása – a

regisztrációkor megadott adatok és a Pályamű adattartalma tekintetében;

b) a GDPR 6. cikk (1) bekezdés a) pontja szerint a Pályázó (törvényes képviselője)

hozzájárulása a kép-és hangfelvétel készítéséhez a Pályázattal összefüggésben;

c) felhasználási szerződés megkötése esetén a GDPR 6. cikk (1) bekezdés b) pontja – a

szerződéskötéskor megadott adatok és a Pályamű felhasználása körében.

5. A Pályázat során kezelt személyes adatok köre

A Szervező kezeli a Pályázóval való kapcsolattartáshoz szükséges, 3. pontban részletezett

személyes adatait (név, cím, telefonszám, e-mail cím, stb.):

a) A kapcsolattartás elsődlegesen e-mail formájában történik. A pályázat során hozott

döntésekről a Szervező e- mailben értesítheti a Pályázót.

b) A levelezési cím Szervező általi kezelése a felhasználási szerződés, egyéb értesítések

kiküldésére és beérkezése miatt szükséges.

c) A telefonszám Szervező általi kezelése a Pályázóval írásban történő sikertelen

kapcsolatfelvétel esetén szükséges.

d) A felhasználási szerződés megkötése esetén a szerződés megkötése céljából a Pályázó

egyéb személyes adatainak (pl. adóazonosító jel, bankszámlaszám, születési adatok)

kezelése is szükségessé válhat, és a szerződés megkötésének elengedhetetlen feltétele.

6. Az adatkezelés időtartama, címzettek

Adatkezelő: Mentor Közéleti – Kulturális - Sport – Egyesület (adatvédelmi tisztviselő neve: Böjte Péter, postai levélcíme: 1141 Budapest, Verbó u. 3.; elektronikus levélcíme: mentoregyesuet.zuglo@gmail.com)

Adatfeldolgozó: Mentor Közéleti – Kulturális - Sport – Egyesület (adatvédelmi tisztviselő neve: Böjte Péter, postai levélcíme: 1141 Budapest, Verbó u. 3.; elektronikus levélcíme: [mentoregyesuet.zuglo@gmail.com](mailto:mentoregyesuet.zuglo@gmail.com); adószáma: 18194557-1-42; cégjegyzékszám: 01-02-0012388).

Adatfeldolgozó a 2. pontban meghatározott célból a Pályázatra történő regisztráció során rendelkezésre bocsátott személyes adatok és nyilatkozatok tárolását és továbbítását végzi Adatkezelő részére a GDPR rendelkezéseinek megfelelően.

A Szervező a Pályázat lezárását követő 30 napig kezeli a Pályázó személyes adatait azzal, hogy felhasználási szerződés megkötése esetén a szerződés megkötésétől számított 5 évig kezeli az érintett Pályázó szermélyes adatait, ide nem értve azt az esetet, amikor a Pályázó Honlapon külön kifejezett nyilatkozatot tett, melynek értelmében Szervező a nyilatkozat visszavonásáig jogosult kezelni Pályázó személyes adatait.

Nyertes pályázat esetében a felhasználási szerződés megkötésével és teljesítésével kapcsolatos személyes adatok kezelésére a számviteli jogszabályokkal összhangban kerül sor a szerződés megkötésétől számított 8 évig.

A Szervező kizárólag jogszabály által meghatározott esetekben jogosult a Pályázó adatait a

Pályázó adatkezeléshez való hozzájárulása visszavonását követően kezelni.

A Szervező a Pályázó által megadott személyes adatokat a fentiekben kifejtett célokon kívül más célra nem használja fel, azt harmadik személy számára kizárólag a Pályázatban meghatározottak szerint, vagy a Pályázó előzetes hozzájárulása alapján, illetőleg akkor kezeli vagy továbbítja, ha azt jogszabály elrendeli, azzal, hogy Adatfeldolgozó a személyes adatokat kizárólag a Szervező írásbeli utasításai alapján kezeli.

A Szervező az Infotv. és a GDPR rendelkezései szerint fokozottan ügyel az adatbiztonság

követelményének megtartására, ennek keretében megteszi a szükséges technikai intézkedéseket a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, véletlen megsemmisülés vagy sérülés ellen. Ezzel kapcsolatban a Szervező kijelenti, hogy minden foglalkoztatottja, akik a jelen Adatkezelési Szabályzat (a továbbiakban: Szabályzat) alapján a fent megjelölt személyes adatokhoz hozzáférhetnek, kötelesek a Pályázó személyes adatainak megőrzésére.

A Pályázó a regisztrációval tudomásul veszi és elfogadja a jelen Szabályzatban foglalt

valamennyi részvételre és személyes adatok kezelésére vonatkozó feltételt.

7. A Pályázó személyes adatai védelméhez fűződő jogai

A Pályázó a jogszabályi rendelkezéseknek megfelelően tájékoztatást kérhet az adatkezelésről,

valamint megilleti a hozzáféréshez, a helyesbítéshez, a törléshez, az adatkezelés korlátozásához és az adathordozhatósághoz való jog. A Pályázó ez irányú kérelmét a Mentor Közéleti, Kulturális és Sport Egyesület (Cím: 1141 Budapest, Verbó u. 3.) részére címezve, postai úton, írásban jelezheti a Szervezőnek.

Tájékoztatás

Személyes adatai kezeléséről a Pályázó az Infotv. 14. § a) pontja alapján tájékoztatást kérhet. A Pályázó kérelmére a Szervező tájékoztatást ad az Infotv. 17. §-ának rendelkezéseivel összhangban. Szervező köteles az érintett Pályázó kérelmének beérkezését követően a lehető legkorábbi időpontban, de legkésőbb 30 napon belül írásban megadni a tájékoztatást.

Hozzáféréshez való jog

Hozzáféréshez való jog alapján a Pályázó jogosult arra, hogy az Adatkezelőtől visszajelzést

kapjon arra vonatkozóan, hogy személyes adatainak kezelése folyamatban van-e, és ha ilyen

adatkezelés folyamatban van, jogosult arra, hogy tájékoztatást kapjon az adatkezelés céljáról, a Pályázó kezelt személyes adatainak kategóriáiról, a címzettekről, akikkel a személyes adatokat közölték vagy közölni fogják, a személyes adatok tárolásának időtartamáról; a személyes adatok gyűjtésének módjáról. A hozzáféréshez való jog keretén belül az Adatkezelő az adatkezelés tárgyát képező személyes adatok másolatát a Pályázó rendelkezésére bocsátja.

Helyesbítés

A Pályázó bármikor jogosult továbbá a pontatlanul, tévesen kezelt adatai helyesbítését kérni.

Törlés

A Pályázó jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, az Adatkezelő pedig köteles arra, hogy a Pályázóra vonatkozó személyes adatokat indokolatlan késedelem nélkül törölje

a) ha a személyes adatokra már nincs szükség abból a célból, amelyből azokat gyűjtötték; a

Pályázó visszavonja az adatkezelés alapját képező hozzájárulását, és az adatkezelésnek

nincs más jogalapja;

b) ha a Pályázó tiltakozik az adatkezelés ellen, és nincs elsőbbséget élvező jogszerű ok az

adatkezelésre;

c) ha a személyes adatokat jogellenesen kezelték;

d) a személyes adatokat az Adatkezelőre alkalmazandó uniós vagy tagállami jogban előírt

jogi kötelezettség teljesítéséhez törölni kell;

e) ha a személyes adatok gyűjtésére az információs társadalommal összefüggő

szolgáltatások kínálásával kapcsolatosan került sor.

Az adatkezelés korlátozásához való jog

Az adatkezelés korlátozásához való jog alapján a Pályázó jogosult arra, hogy kérésére az

Adatkezelő korlátozza az adatkezelést,

a) ha a Pályázó vitatja a személyes adatok pontosságát, ez esetben a korlátozás arra az

időtartamra vonatkozik, amely lehetővé teszi, hogy az Adatkezelő ellenőrizze a

személyes adatok pontosságát;

b) ha az adatkezelés jogellenes, és a Pályázó ellenzi az adatok törlését, és ehelyett kéri azok

felhasználásának korlátozását;

c) ha az Adatkezelőnek már nincs szüksége a személyes adatokra az adatkezelés céljából, de

a Pályázó igényli azokat jogi igények előterjesztéséhez, érvényesítéséhez vagy

védelméhez;

d) ha a Pályázó tiltakozott az adatkezelés ellen, ez esetben a korlátozás arra az időtartamra

vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e a Pályázó jogos indokaival szemben.

Az adathordozhatósághoz való jog

A Pályázó élhet az adathordozhatósághoz való jogával, ennek kapcsán kérheti az adatainak tagolt, széles körben használt, géppel olvasható formátumban történő kiadását vagy – amennyiben ez technikailag lehetséges – a Pályázó által megjelölt harmadik személy részére történő átadását. A Pályázó, valamint – adott esetben – a Pályaműben megjelenő más természetes személy a regisztrációkor megadott adatok és a Pályamű adattartalma, valamint a készített kép- és hangfelvétel tekintetében az adatkezeléshez adott hozzájárulását bármikor visszavonhatja. A visszavonás nem érinti ugyanakkor a visszavonást megelőző, és az eltérő jogalapon kezelt – adott esetben azonos – adatok kezelésének jogszerűségét.

8. Jogérvényesítési lehetőségek A Pályázó a személyes adatai kezelésével összefüggő jogsérelme esetén, továbbá jogainak

érvényesítése érdekében a Szervezőhöz, mint Adatkezelőhöz (Mentor Közéleti, Kulturális és Sport Egyesület; adatvédelmi tisztviselő neve: Böjte Péter, postai levélcíme: 1141 Budapest, Verbó u. 3.; elektronikus levélcíme: [mentoregyesuet.zuglo@gmail.com](mailto:mentoregyesuet.zuglo@gmail.com)) fordulhat. A Pályázó az Adatkezelővel, illetve az adatkezeléssel szemben a Nemzeti Adatvédelmi és Információszabadság Hatóságnál panasszal élhet, illetve bírósághoz fordulhat. A Hivatal elérhetőségei: Nemzeti Adatvédelmi és Információszabadság Hatóság (székhely: 1055 Budapest, Falk Miksa u. 9-11., levelezési cím: 1363 Budapest, Pf.: 95.).

Bíróság előtti jogérvényesítés esetén a perben az Adatkezelő székhelye szerint illetékes törvényszék (Fővárosi Törvényszék, 1363 Budapest, Pf. 16 - 1055 Budapest, Markó utca 27.) jár el. A per – az érintett Pályázó választása szerint – a Pályázó lakóhelye (tartózkodási helye) szerinti törvényszék előtt is megindítható.

A jogérvényesítés módját, valamint az Adatkezelő kötelezettségeire vonatkozó részletes jogszabályi rendelkezéseket a GDPR, az Infotv., valamint a Polgári Törvénykönyvről szóló 2013.

évi V. törvény tartalmazza.